**Veterinaarravimid vees**

*Kokkuvõte*

Veterinaarravimeid manustatakse laialdaselt ja regulaarselt nii kariloomadele kui koduloomadele. Nii loomade heaolu seisukohalt kui majanduslikest kaalutlustest lähtuvalt on see hädavajalik, kuid selle tagajärjel satub aina rohkem ravimeid ka veekeskkonda.

Suurema osa veterinaarravimitest tarbivad turustamise eesmärgil peetavad loomad ning seetõttu tekivad probleemid pigem maapiirkondades kui linnas.

EurEau arvab, et propageerida ja stimuleerida tuleks häid põllumajandus- ja loomapidamisvõtteid. See aitab vähendada ravimite üldist kogust keskkonnas ja kaitsta veevarusid, muuhulgas joogiveevarusid. Kuna veterinaarravimite teekond veekeskkonda on hajus, siis saab kõige efektiivsem lahendus olla kontrollida nende kasutust tekkekohas.